Joe DiMaggio - Život junaka (1/11/01) - 2001-11-01
Biografija legende američkog baseballa, koji je sa newyorškim Yankeesima osvojio devet naslova prvaka
Finale play-offa sezone baseballa počelo je gotovo prije tjedan dana. U finalu se sastaju New York Yankees i Arizona Diamondbacks. Njujorški klub će pokušati, četvrti put za redom, osvojiti titulu prvaka. Za sam grad New York ova finalna serija znači više od igranja baseballa, jer ta je igra neizostavni dio povijesti ovoga grada. Neizostavni dio te povijesti je i Joe DiMaggio, koji je igrajući za Yankee od 1936. godine devet puta pomogao toj momčadi da osvoji naslov prvaka, i tako postao jedna od najslavnijih osoba 20-stoljeća u Sjedinjenim Državama, ne samo zbog svog talenta za igranje baseballa, nego i zbog svog kratkog braka s glumicom Marilyn Monroe. U razgovoru s našom izvjestiteljicom Nancy Beardsley, dobitnik Pulitzerove nagrade Richard Ben Cramer, objašnjava zašto je napisao knjigu pod naslovom Joe DiMaggio je bio svetinja za sve one koji pišu o sportu. On je bio jako poznat kao igrač, bio je slavljen i bio je idol, ali, zapravo, nikada nije pisano o životu kakvog je on stvarno živio. On je bio tako privatna osoba i toliko sumnjičav prema bilo kakvoj pažnji koja bi mu se obraćala da mu se nitko nije mogao približiti. Uvijek je bio povučen, čak i u dječačko doba u San Franciscu. "Njegovi su mi prijatelji iz Nort Beacha rekli da su uvijek morali tražiti od Joea da igra s njima baseball. Ostala su djeca bila naprosto luda za igrom, ali on je dijete koje je željelo pobijeđivati. Želio je da kroz tu igru zaradi nešto novaca" – rekao je na početku razgovora Richard Ben Cramer. No, što je bila njegova najveća snaga kao igrača? "Može se reći da on bio prvi igrač koji je imao sve odlike velikog igrača baseballa. Mogao je trčati, mogao je uhvatiti ili baciti loptu, mogao je jako udariti loptu s palicom. Te karakteristike rijetko se nadju ujedinjeni u jednoj osobi. No, DiMaggio je imao još jednu osobinu koja ga je izdvajala od drugih – on je uvijek bio sposoban učiniti nešto presudno - što bi dovelo do pobjede njegovih Yankeea. Kada je njegova ekipa izgubila nitko nije želio biti s njim u istoj prostoriji. Za klub je bilo dobro to što je svaki novi igrač učio igrati onako kako je to činio Joe DiMaggio!" - kaže gospodin Cramer. Zanimalo nas je što to još bilo u tom čovjeku da je on - za američke ljubitelje športa - postao gotovo nedodirljiv? "Imao je jednu vrstu osobnog digniteta. Nikada ga nitko, izvan njegove hotelske sobe, nije vidio, a da na sebi nije imao savršenu Yankee uniformu ili savršeno odijelo i kravatu. Najbolje što se moglo naći u Americi! Takva vrsta imidža odlikovala je čitavu DiMaggioevu karijeru." Kratki brak izmedju Joa DiMaggia i Marilyn Monroe bio je veliki dogadjaj za Ameriku i o tome se dosta pisalo. O njemu R.B. Cramer kaže: "To su bile jedine osobe koje su mogle jednu drugu razumjeti, jer su oboje bili velike osobe koje su stvorili mediji. No, unutar ove dvije, nevjerojatno popularne osobe, nalazilo se dvoje nesigurnih ljudi, uplašenih da bi mogli biti vidjeni u javnosti. I Joe i Marilyn jako su se brinuli da bi ljudi mogli shvatiti kakve su oni osobe u stvarnosti te da bi to moglo srušiti njihov imidž. No, od prvog dana njihov zajednički život nije funkcioniro. On je nije želio ni s kim dijeliti, a ona je u biti imala taj osjećaj da je djevojka u koju je zaljubljena cijela Amerika." U svojim posljednjim trenucima Joe DiMaggio je, ipak, bio sam. Čovjek kojeg su tisuće obožavale i koji je postao nacionalni junak, kraj života dočekao je u samoći. Gospodin Cramer smatra da je to zbog toga što se sam di Maggio zatvorio u sebe, jer je smatrao da su ljudi od njega htjeli jedino imati osobnu korist. Zbot toga je u starosti postao vrlo tajnovit i sumnjičav. Na kraju razgovora Richard Ben Cramer je govorio o razlikama izmedju mita o Jou DiMaggiu i čovjeku kojeg je u njemu otkrio kroz pisanje svoje knjige? "Na kraju sam stekao veliko poštovanje i naklonost prema njemu i mogu reći – neku vrstu simpatije! Zato što je on bio dječak koji je postao junak, ali ne po svom izboru. On je taj, da tako kažem – ugovor - odradjivao s nama punih 65 godina. Znao je da bi mu dali sve, ukoliko uvijek bude izgledao kao junak, kakvog smo tražili!"